stanford-oval/wikipedia huggingface dataset:
โรงเรียนร้อยเอ็ดวิทยาลัย

| โรงเรียนร้อยเอ็ดวิทยาลัย  Roi-Et Wittayalai School |
| --- | --- |

ป้ายโรงเรียนร้อยเอ็ดวิทยาลัย
ที่ตั้ง

เลขที่ 275/14 ถนนเทวาภิบาล ตำบลในเมือง อำเภอเมืองร้อยเอ็ด จังหวัดร้อยเอ็ด 45000 ประเทศไทย
ข้อมูล
ชื่ออื่น: ร.ว., RW (อักษรย่อ),  สาเกตุวิทย์ (ไม่ทางการ) ร้อยเอ็ดวิทย์ (ไม่ทางการ)
ชื่อเดิม: โรงเรียนวัดศรีมงคล (พ.ศ. 2453-56)
ประเภท:   โรงเรียนรัฐบาล  โรงเรียนประจำจังหวัด  โรงเรียนมัธยมศึกษาขนาดใหญ่พิเศษ 
คำขวัญ: เรียนดี กีฬาเก่ง เคร่งวินัย ใฝ่คุณธรรม นตฺถิ ปญฺญา สมาอาภา (แสงสว่างเสมอด้วยปัญญาไม่มี)
สถาปนา: 7 ธันวาคม พ.ศ. 2453 (113 ปี 365 วัน)
ผู้ก่อตั้ง: พระครูเอกุตรสตาธิคุณ (โมง)
เขตการศึกษา: สพม.ร้อยเอ็ด
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
สหวิทยาเขต: พระขัติยะวงษา
ผู้อำนวยการ: นายบุญภพ จันทมัตตุการ
ระดับชั้น:   มัธยมศึกษาตอนต้น (ม.1-3)  มัธยมศึกษาตอนปลาย (ม.4-6) 
เพศ:   ชายล้วน (ม.1-3)  สหศึกษา (ม.4-6) 
จำนวนนักเรียน: 3,282 คน   (ข้อมูล ณ วันที่ 10 มิถุนายน 2562)
ภาษาที่ใช้เป็นสื่อการสอน:   ภาษาไทย  ภาษาอังกฤษ (เฉพาะโครงการ English program) 
วิทยาเขต: หลัก
ขนาดวิทยาเขต: 27 ไร่  3 งาน 52 ตารางวา
สี:    เขียว - แสด
เพลง: มาร์ชร้อยเอ็ดวิทยาลัย 
เว็บไซต์:   เว็บไซต์ทางการ  เฟซบุ๊กทางการ 
อัปเดตล่าสุด: 28 มกราคม พ.ศ. 2565
โรงเรียนร้อยเอ็ดวิทยาลัย  (ย่อ: ร.ว., อังกฤษ: Roi-Et Wittayalai School) เป็นโรงเรียนมัธยมศึกษาขนาดใหญ่พิเศษประจำจังหวัดร้อยเอ็ด และเป็นสถานศึกษาแห่งแรกของจังหวัดร้อยเอ็ด ซึ่งแต่เดิมเป็นโรงเรียนชายล้วน ปัจจุบันทำการเรียนการสอนตามหลักสูตรการศึกษาขั้นพื้นฐานระดับช่วงชั้นที่ 3 และช่วงชั้นที่ 4 โดยเป็นรูปแบบชายล้วนในระดับมัธยมศึกษาตอนต้น (ยกเว้นโครงการห้องเรียนพิเศษเป็นรูปแบบสหศึกษา) และรูปแบบสหศึกษาทุกห้องเรียนในระดับมัธยมศึกษาตอนปลาย
โรงเรียนร้อยเอ็ดวิทยาลัยเป็นหนึ่งในโรงรียนที่มีการเปิดเรียนการสอนในหลักสูตรโครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (SMTE) (โครงการในความร่วมมือกับสถาบันส่งเสริมการสอนวิทยาศาสตร์และเทคโนโลยี (สสวท.) และสำนักงานคณะกรรมการอุดมศึกษา (สกอ.)) และยังมีหลักสูตรส่งเสริมทักษะความสามารถในด้านต่าง ๆ เช่น โครงการส่งเสริมความสามารถพิเศษทางวิชาการ หรือ Gifted Program, โครงการพัฒนาความสามารถด้านภาษาศาสตร์-สังคมศาสตร์, ห้องเรียนหลักสูตรภาคภาษาอังกฤษ (English Programme), แผนการเรียนสายวิทยาศาสตร์ คอมพิวเตอร์ วิศวะ แผนการเรียนสายภาษาอังกฤษ จีน ฝรั่งเศส เป็นต้น นอกจากนี้โรงเรียนร้อยเอ็ดวิทยาลัย ยังเป็นโรงเรียนเครือข่ายศูนย์อบรมนักเรียนโครงการโอลิมปิกวิชาการ (สอวน.) ค่าย 1 สาขาคณิตศาสตร์ ภายใต้ศูนย์ สอวน. ระดับภูมิภาค มหาวิทยาลัยขอนแก่น
พื้นที่และอาคารเรียน

โรงเรียนร้อยเอ็ดวิทยาลัย มีพื้นที่รวมทั้งสิ้น 27 ไร่ 3 งาน 52 ตารางวา ประกอบด้วยอาคารเรียน ถาวร 6 หลัง และอาคารประกอบอื่น ๆ อีก เช่น หอประชุม โรงอาหาร โรงพลศึกษา โรงฝึกงาน อาคารศูนย์ปฏิบัติธรรม
หลักสูตร และแผนการเรียน

หลักสูตรที่มีการเรียนเรียนการสอนภายในโรงเรียนร้อยเอ็ดวิทยาลัย สามารถแบ่งได้เป็น 2 ส่วนหลัก ๆ ตามประเภทห้องเรียนได้แก่ หลักสูตรปกติ และหลักสูตรโครงการห้องเรียนพิเศษ
หลักสูตร และแผนการเรียน > ระดับมัธยมศึกษาตอนต้น

หลักสูตรปกติตามหลักสูตรแกนกลางการศึกษาขั้นพื้นฐาน กระทรวงศึกษาธิการ เป็นรูปแบบเดียวกันทุกห้อง ไม่มีการแบ่งสายการเรียน
ส่วนหลักสูตรโครงการห้องเรียนพิเศษ ประกอบด้วย โครงการส่งเสริมนักเรียนความสามารถพิเศษทางวิชาการ (Gifted Program) และโครงการห้องเรียนหลักสูตรภาคภาษาอังกฤษ หรือ English Program
หลักสูตร และแผนการเรียน > ระดับมัธยมศึกษาตอนปลาย

หลักสูตรปกติ จะมีการแบ่งสายการเรียนออกเป็นห้องเรียนที่เน้นสาขาวิชาต่าง ๆ ได้แก่ สายวิทยาศาสตร์-คณิตศาสตร์, วิทยาศาสตร์-คณิตศาสตร์-วิศวะ, วิทยาศาสตร์-คณิตศาสตร์-คอมพิวเตอร์, ภาษาอังกฤษ-ภาษาฝรั่งเศส, ภาษาอังกฤษ-คณิตศาสตร์, ภาษาอังกฤษ-ภาษาจีน และภาษาไทย-สังคม
ส่วนหลักสูตรโครงการห้องเรียนพิเศษ ประกอบด้วย โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (SMTE) เป็นหลักสูตรในโครงการในความร่วมมือกับสถาบันส่งเสริมการสอนวิทยาศาสตร์และเทคโนโลยี (สสวท.) และสำนักงานคณะกรรมการอุดมศึกษา (สกอ.), โครงการส่งเสริมนักเรียนความสามารถพิเศษทางวิชาการ (Gifted Program) และโครงการส่งเสริมพัฒนานักเรียนความสามารถพิเศษภาษาศาสตร์ สังคมศาสตร์
การรับสมัคร

โดยทั่วไปโรงเรียนร้อยเอ็ดวิทยาลัยจะทำการเปิดรับสมัครนักเรียนผ่านการสอบคัดเลือก ซึ่งจะดำเนินกาในช่วงประมาณช่วงเดือนกุมภาพันธ์ ถึงเมษายนของทุกปี เช่นเดียวกับโรงเรียนในสังกัดกระทรวงศึกษาธิการแห่งอื่น ๆ โดยปกติจะรับสมัครและดำเนินการคัดเลือกหลักสูตรโครงการห้องเรียนพิเศษก่อน จึงจะดำเนินการในส่วนหลักสูตรห้องเรียนปกติ
การรับสมัคร > ระดับมัธยมศึกษาปีที่ 1

สำหรับการรับสมัครนักเรียนหลักสูตรปกติ ชั้นมัธยมศึกษาตอนต้น รับเฉพาะนักเรียนชายจำนวน 240 คนโดยประมาณ แบ่งเป็นการรับนักเรียนจากในเขตพื้นที่บริการของโรงเรียนร้อยเอ็ดวิทยาลัย (ประกอบด้วยเขตเทศบาลเมืองร้อยเอ็ด ตำบลรอบเมือง ตำบลโนนรัง ตำบลเหนือเมือง และตำบลดงลาน) สัดส่วน 60% และจากนอกเขตพื้นที่บริการของโรงเรียนร้อยเอ็ดวิทยาลัย สัดส่วน 40% ซึ่งต้องผ่านการสอบคัดเลือกทั้งหมด
หลักสูตรโครงการส่งเสริมนักเรียนความสามารถพิเศษทางวิชาการ (Gifted Program) รับทั้งนักเรียนชายและหญิงจำนวน 144 คนโดยประมาณ ส่วนหลักสูตรโครงการห้องเรียนภาคอังกฤษ หรือ English Programme รับทั้งนักเรียนชายและหญิงจำนวน 60 คนโดยประมาณ ทั้งสองโครงการต้องผ่านการสอบคัดเลือก ไม่มีการกำหนดเขตพื้นที่รับสมัคร
การรับสมัคร > ระดับมัธยมศึกษาปีที่ 4

การรับสมัครนักเรียนศึกษาต่อในระดับมัธยมศึกษาปีที่ 4 จะรับทั้งเพศชายและเพศหญิง และไม่มีการกำหนดเขตพื้นที่สมัครทุกหลักสูตร
สำหรับหลักสูตรปกติ จะให้สิทธิ์นักเรียนเก่าที่มีคุณสมบัติ และผ่านการพิจารณา สามารถผ่านขึ้นมาเรียนต่อในชั้นมัธยมศึกษาตอนปลายได้โดยไม่ต้องไปสอบคัดเลือกใหม่ ส่วนที่นั่งที่เหลือ (ประมาณปีละ 150-200 ที่นั่ง) จะคัดเลือกผ่านการสอบ โดยรับทั้งนักเรียนใหม่และนักเรียนเก่า
ส่วนหลักสูตรโครงการห้องเรียนพิเศษจะต้องดำเนินการสอบคัดเลือกใหม่ทั้งหมดทั้งนักเรียนเก่าและนักเรียนใหม่ โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (SMTE) รับจำนวน 30 คน, โครงการส่งเสริมนักเรียนความสามารถพิเศษทางวิชาการ (Gifted Program) รับจำนวน 144 คน และโครงการส่งเสริมพัฒนานักเรียนความสามารถพิเศษภาษาศาสตร์ สังคมศาสตร์ รับจำนวน 72 คน
รายนามผู้บริหาร

| คลิกที่คำว่า "ขยาย" เพื่อแสดงตาราง คลิกที่คำว่า "ยุบ" เพื่อซ่อนตาราง |
| --- | --- | --- | --- | --- |
| ลำดับ | รายนาม | เริ่มวาระ | สิ้นสุดวาระ | ตำแหน่ง |
| 1 | ราชบุรุษจันทร์ อุตมพรหม | พ.ศ. 2453 | พ.ศ. 2454 | ครูใหญ่ |
| 2 | ร.ต.ต.หลวงวิทยากรรมประสาร (แม้น โปรานานนท์) | พ.ศ. 2454 | พ.ศ. 2458 | ครูใหญ่ |
| 3 | นายอยู่ สิทธิไชย | พ.ศ. 2458 | พ.ศ. 2460 | ครูใหญ่ |
| 4 | ร.อ.ต.อักษรสุทธิ (เอื้อม สินะกนิษฐ์) | พ.ศ. 2460 | พ.ศ. 2464 | ครูใหญ่ |
| 5 | ร.อ.ต.ขุนศาสตร์สุนทร (อุ่น เกิดเมืองบัว) | พ.ศ. 2464 | พ.ศ. 2466 | ครูใหญ่ |
| 6 | ร.อ.ต.ขุนประสาทวิทยกิจ (วินิจ รัตนประทีป) | พ.ศ. 2466 | พ.ศ. 2468 | ครูใหญ่ |
| 7 | ร.อ.ต.เซ่งฮั้ว ปาณทุรังคานนท์ | พ.ศ. 2468 | พ.ศ. 2469 | ครูใหญ่ |
| 8 | ร.อ.ต.ขุนบำนาญกรวัจน์ (วงศ์ ก.ร.มิกานนท์) | พ.ศ. 2469 | พ.ศ. 2475 | ครูใหญ่ |
| 9 | นายสัมฤทธิ์ ขุนเมือง | พ.ศ. 2475 | พ.ศ. 2480 | ครูใหญ่ |
| 10 | นายรอบ ปัทมศิริ | พ.ศ. 2480 | พ.ศ. 2485 | ครูใหญ่ |
| 11 | นายสนอง สุขสนาน | พ.ศ. 2485 | พ.ศ. 2486 | ครูใหญ่ |
| 12 | นายอรรถ สวรรยาธิปัตย์ | พ.ศ. 2486 | พ.ศ. 2496 | ครูใหญ่ |
| 13 | นายสำเภา วงศ์อิน | พ.ศ. 2496 | พ.ศ. 2500 | ครูใหญ่ |
| 14 | นายเชื่อม เจริญการ | พ.ศ. 2500 | พ.ศ. 2503 | ครูใหญ่ |
| 15 | นายสิทธิ์ บัณฑิตวงษ์ | พ.ศ. 2503 | พ.ศ. 2506 | อาจารย์ใหญ่ |
| 16 | นายบัญชา ตั้งใจ | พ.ศ. 2506 | พ.ศ. 2510 | อาจารย์ใหญ่ |
| 17 | นายจงกล เมธาจารย์ | พ.ศ. 2510 | พ.ศ. 2512 | อาจารย์ใหญ่ |
| 18 | นายภิรมย์ บุษยกุล | พ.ศ. 2512 | พ.ศ. 2515 | อาจารย์ใหญ่ |
| 19 | นายกมล ธิโสภา | พ.ศ. 2515 | พ.ศ. 2519 | อาจารย์ใหญ่ |
| 20 | นายมาโนช ปานโต | พ.ศ. 2519 | พ.ศ. 2524 | ผู้อำนวยการ |
| 21 | นายผดุง มูลศรีแก้ว | พ.ศ. 2524 | พ.ศ. 2530 | ผู้อำนวยการ |
| 22 | นายกิตติ นรัฐกิจ | พ.ศ. 2530 | พ.ศ. 2533 | ผู้อำนวยการ |
| 23 | นายสง่า เชยประเสริฐ | พ.ศ. 2533 | พ.ศ. 2535 | ผู้อำนวยการ |
| 24 | นายวินัย เสาหิน | พ.ศ. 2535 | พ.ศ. 2536 | ผู้อำนวยการ |
| 25 | นายคำพันธุ์ คงนิล | พ.ศ. 2536 | พ.ศ. 2541 | ผู้อำนวยการ |
| 26 | นายปรีชา คำภักดี | พ.ศ. 2542 | พ.ศ. 2547 | ผู้อำนวยการ |
| 27 | นายชาตรี ชาปะวัง | พ.ศ. 2547 | พ.ศ. 2554 | ผู้อำนวยการ |
| 28 | ดร.ปรีดา ลำมะนา | พ.ศ. 2555 | พ.ศ. 2559 | ผู้อำนวยการ |
| 29 | นายชอบ ธาระมนต์ | พ.ศ. 2559 | พ.ศ. 2563 | ผู้อำนวยการ |
| 30 | นายศิริ ธนะมูล | พ.ศ. 2563 | พ.ศ. 2565 | ผู้อำนวยการ |
| 31 | นายบุญภพ จันทมัตตุการ | พ.ศ. 2565 | ปัจจุบัน | ผู้อำนวยการ |
แหล่งที่มา: คู่มือนักเรียนโรงเรียนร้อยเอ็ดวิทยาลัย
ศิษย์เก่าเกียรติยศ

นายถวิล อุดล เสรีไทย, สมาชิกสภาผู้แทนราษฎรจังหวัดร้อยเอ็ด, รัฐมนตรีว่าการ, สมาชิกวุฒิสภา
นายจำลอง ดาวเรือง เสรีไทย, สมาชิกสภาผู้แทนราษฎรจังหวัดมหาสารคาม, รัฐมนตรีช่วยว่าการ
พลเอกเสริม อายุวัฒน์     ราชองครักษ์, ผู้ช่วยทูตทหารบก, ตุลาการทหารสูงสุด, ผู้ช่วยผู้บัญชาการทหารบก, สมาชิกสภานิติบัญญัติแห่งชาติ, สมาชิกวุฒิสภา
ศ.ดร.ก่อ สวัสดิพานิช     อาจารย์โรงเรียนร้อยเอ็ดวิทยาลัย, อธิบดีกรมสามัญศึกษา, รัฐมนตรีว่าการกระทรวงศึกษาธิการ 6 สมัย
พลเรือตรีเดชา เอกก้านตรง     ต้นเรือหลวงสมุย, ต้นเรือหลวงทองหลวง, ต้นเรือหลวงเภตรา, ผู้บัญชาการโรงเรียนช่างฝีมือทหาร
ดร.ชวน ศิริกิจ กงสุลใหญ่, อัครราชทูต, เอกอัครราชทูตประจำกระทรวง
นายสิงห์ กลางวิสัย     อธิบดีกรมการค้าภายใน
ศ.ดร.บุญชนะ อัตถากร รัฐมนตรีช่วยว่าการกระทรวงพัฒนาการแห่งชาติ, เอกอัครราชทูตไทยประจำสหรัฐอเมริกา, รัฐมนตรีว่าการกระทรวงเศรษฐการ, รองประธานสภานิติบัญญัติแห่งชาติ
พันเอก (พิเศษ) อุดม ทวีวัฒน์     สมาชิกสภาผู้แทนราษฎรจังหวัดร้อยเอ็ด, สมาชิกสภาปฏิรูปการปกครอง, สมาชิกสภานิติบัญญัติ, สมาชิกวุฒิสภา, สมาชิกสภาร่างรัฐธรรมนูญ
นายแพทย์บรรลุ ศิริพานิช     รองปลัดกระทรวงสาธารณสุข, กรรมการ ปปป., ประธานสภาผู้สูงอายุแห่งประเทศไทย
ศ.ดร.ปรีดี เกษมทรัพย์     ผู้พิพากษาหัวหน้าศาล, อธิการบดีมหาวิทยาลัยธรรมศาสตร์, สมาชิกสภานิติบัญญัติแห่งชาติ, อธิการบดีวิทยสถานแห่งวัฒนธรรมตะวันออก
ดร.เชาวน์ สายเชื้อ     เอกอัครราชทูตไทยในหลายประเทศ, ประธานศาลรัฐธรรมนูญ
นายสุนทร ศรีนิลทา     ผู้อำนวยการกองบริการเครื่องจักรกล กรมอาชีวศึกษา
นายสว่าง ศรีนิลทา     อธิบดีกรมการขนส่งทางบก, รองปลัดกระทรวงคมนาคม
นายธีระ รัตนจันทร์     รองเลขาธิการคณะกรรมการข้าราชการครู, ประธานคณะกรรมการขั้นพื้นฐานโรงเรียนร้อยเอ็ดวิทยาลัย
พลตรีสำเริง ไชยยงค์     นายทหารราชองครักษ์, กรมวังใหญ่ประจำที่ประทับ
พลอากาศเอกเกษม ทวีวัฒน์     สมาชิกวุฒิสภา, สมาชิกสภานิติบัญญัติแห่งชาตื, หัวหน้าคณะนายทหารฝ่ายเสนาธิการผู้บัญชาการทหารอากาศ
นายบรรจง พงศ์ศาสตร์     ผู้บริหารโรงเรียนมัธยมหลายแห่ง, ผู้อำนวยการกองการมัธยมศึกษา, รองอธิบดีกรมสามัญศึกษา, ผู้ตรวจราชการกระทรวงศึกษาธิการ, อธิบดีกรมสามัญศึกษา
พลตำรวจเอกวิรุฬห์ พื้นแสน       ผู้ช่วยอธิบดีกรมตำรวจ, สมาชิกวุฒิสภาจังหวัดเชียงราย, นายตำรวจราชสำนักพิเศษ, สมาชิกสภาผู้แทนราษฎรแบบสัดส่วน กลุ่มที่ 4
นายอนุรักษ์ จุรีมาศ     สมาชิกสภาผู้แทนราษฎรจังหวัดร้อยเอ็ด 5 สมัย, รัฐมนตรีช่วยว่าการกระทรวงอุตสาหกรรม/กระทรวงเกษตรและสหกรณ์, รัฐมนตรีว่าการกระทรวงการพัฒนาสังคมและความมั่นคงของมนุษย์/กระทรวงพลังงาน
นายสุวิช สุทธิประภา     ผู้ดำเนินรายการ "คุยโขมงข่าวเช้า และ คุยโขมงบ่าย 3 โมง" ทางช่อง โมเดิร์นไนน์
นายเอกพันธ์ วรรณสุทธิ์ (เพียว)     นักร้องยอดเยี่ยมแห่งประเทศไทย (KPN award) คนที่ 27 ได้รับถ้วยพระราชทานจากพระบาทสมเด็จพระเจ้าอยู่หัวและเงินรางวัล 1 ล้านบาท,รางวัลชนะเลิศอันดับ 1 เดอะวอยซ์ ออล สตาร์ส ไทยแลนด์ เงินรางวัล 5 แสนบาท
นายขวัญชัย เพชรร้อยเอ็ด เป็นนักร้องลูกทุ่งชื่อดังในอดีต โดยเป็นเจ้าของเพลงดังทั่วฟ้าเมืองไทยอย่าง "จดหมายเป็นหมัน" ปัจจุบันได้เสียชีวิตไปแล้ว
เชิงอรรถ

↑  ข้อมูล ณ วันที่ 28 มกราคม 2565
แหล่งข้อมูลอื่น

เว็บไซต์โรงเรียนร้อยเอ็ดวิทยาลัย
| ด ค กโรงเรียนประจำจังหวัดในประเทศไทย |
| --- | --- | --- |
| ภาคเหนือ |  เชียงราย (ชาย/หญิง)  เชียงใหม่ (ชาย/หญิง/สหศึกษา)  น่าน (ชาย/หญิง)  พะเยา  แพร่ (ชาย/หญิง)  แม่ฮ่องสอน  ลำปาง (ชาย/หญิง)  ลำพูน (ชาย/หญิง)  อุตรดิตถ์ (ชาย/หญิง)  |  |
| ภาคตะวันออกเฉียงเหนือ |  กาฬสินธุ์ (ชาย/หญิง)  ขอนแก่น (ชาย/หญิง)  ชัยภูมิ (ชาย/หญิง)  นครพนม (ชาย/หญิง)  นครราชสีมา  (ชาย/หญิง/สหศึกษา)  บึงกาฬ  บุรีรัมย์  มหาสารคาม (ชาย/หญิง)  มุกดาหาร  ยโสธร  ร้อยเอ็ด (ชาย/หญิง)  เลย  ศรีสะเกษ (ชาย/หญิง)  สกลนคร  สุรินทร์  (ชาย/หญิง)  หนองคาย  หนองบัวลำภู  อุดรธานี (ชาย/หญิง/สหศึกษา/สหศึกษา)  อุบลราชธานี (ชาย/หญิง)  อำนาจเจริญ  |  |
| ภาคกลาง |  กำแพงเพชร  ชัยนาท  นครนายก  นครปฐม (ชาย/หญิง)  นครสวรรค์ (ชาย/หญิง)  นนทบุรี (ชาย/หญิง)  ปทุมธานี (ชาย/หญิง)  พระนครศรีอยุธยา (ชาย/หญิง)  พิจิตร  พิษณุโลก (ชาย/หญิง)  เพชรบูรณ์ (ชาย/หญิง)  ลพบุรี  สมุทรปราการ (ชาย/หญิง)  สมุทรสงคราม (ชาย/หญิง)  สมุทรสาคร (ชาย/หญิง)  สระบุรี  สิงห์บุรี  สุโขทัย (ชาย/หญิง/สหศึกษา)  สุพรรณบุรี (ชาย/หญิง)  อ่างทอง (ชาย/หญิง)  อุทัยธานี  |  |
| ภาคตะวันออก |  จันทบุรี (ชาย/หญิง)  ฉะเชิงเทรา (ชาย/หญิง)  ชลบุรี (ชาย/หญิง)  ตราด (ชาย/หญิง)  ปราจีนบุรี (ชาย/หญิง)  ระยอง  สระแก้ว  |  |
| ภาคตะวันตก |  กาญจนบุรี (ชาย/หญิง)  ตาก (ชาย/หญิง)  ประจวบคีรีขันธ์  เพชรบุรี (ชาย/หญิง)  ราชบุรี (ชาย/หญิง)  |  |
| ภาคใต้ |  กระบี่  ชุมพร (ชาย/หญิง)  ตรัง (ชาย/หญิง)  นครศรีธรรมราช (ชาย/หญิง)  นราธิวาส (ชาย/หญิง)  ปัตตานี (ชาย/หญิง)  พังงา (ชาย/หญิง)  พัทลุง (ชาย/หญิง)  ภูเก็ต (ชาย/หญิง)  ยะลา (ชาย/หญิง)  ระนอง (ชาย/หญิง)  สงขลา (ชาย/หญิง)  สตูล  สุราษฎร์ธานี (ชาย/หญิง)  |  |
| อดีต |  พระนคร (ชาย/หญิง)  ธนบุรี (ชาย/หญิง)  มีนบุรี (ชาย/หญิง)  ธัญบุรี (ชาย/หญิง)  พระประแดง (ชาย/หญิง)  กระบินทร์บุรี (ชาย/หญิง)  ตะกั่วป่า (ชาย/หญิง)  สวรรคโลก (ชาย/หญิง)  หล่มศักดิ์ (ชาย/หญิง)  หลังสวน (ชาย/หญิง)  |  |
| ด ค กโรงเรียนชายล้วนในประเทศไทย |
| --- | --- |
กรุงเทพมหานคร:  กรุงเทพคริสเตียนวิทยาลัย  เซนต์คาเบรียล  เซนต์ดอมินิก  ไตรมิตรวิทยาลัย  ทวีธาภิเศก  เทพศิรินทร์  ปทุมคงคา  มัธยมวัดเบญจมบพิตร  วชิราวุธวิทยาลัย  วัดบวรนิเวศ  วัดราชบพิธ  วัดสระเกศ  วัดสุทธิวราราม  สวนกุหลาบวิทยาลัย  อัสสัมชัญ 
ภาคกลาง:  เตรียมทหาร‡  พิษณุโลกพิทยาคม†  ภ.ป.ร. ราชวิทยาลัย ในพระบรมราชูปถัมภ์ 
ภาคเหนือ: อุตรดิตถ์†
ภาคตะวันออกเฉียงเหนือ:  ร้อยเอ็ดวิทยาลัย†  ราชสีมาวิทยาลัย 
ภาคตะวันออก:  ชลราษฎรอำรุง†  เบญจมราชูทิศ จังหวัดจันทบุรี† 
ภาคตะวันตก:  วิสุทธรังษี†  สารสิทธิ์พิทยาลัย 
ภาคใต้: แสงทองวิทยา
†เฉพาะระดับมัธยมศึกษาตอนต้น ‡มีเพียงระดับมัธยมศึกษาตอนปลาย
อาคาร 1 และ พระพุทธเอกุตระสตาธิคุณมงคลมหามุนี
ศาลเจ้าพ่อเขียวแสด สิ่งศักดิ์สิทธิ์ประจำสถานศึกษา
ศาลเจ้าพ่อเขียวแสด ภายหลังการบูรณะ
อาคาร 1 และสวนพระ
แผนที่โรงเรียนร้อยเอ็ดวิทยาลัย
กะนาต

แผนภาพแสดงภาพตัดขวางของระบบคานัต
กะนาต หรือบ้างทับศัพท์เป็น คานัต (อักษรโรมัน: qanat), การีซ (อักษรโรมัน: kariz) หรือ ฟ็อกการา (อักษรโรมัน: foggara) เป็นคำเรียกระบบชลประทานที่ส่งน้ำจากน้ำบาดาลหรือบ่อน้ำขึ้นมายังพื้นผิวผ่านระบบท่อส่งน้ำใต้ดิน คานัตพบสร้างในอิหร่าน อิรัก และในอีกหลายสังคม ถือเป็นระบบชลประทานโบราณที่ช่วยขนส่งน้ำไปตามระยะทางไกล ๆ ภายใต้สภาพภูมิอากาศร้อนแล้งโดยไม่เสียน้ำไปจากการระเหยมากนัก รวมทั้งยังต้านทายภัยธรรมชาติเช่นแผ่นดินไหวและอุทกภัย รวมถึงสัมพันธ์น้อยมากกับปริมาณฝนหรือฤดู
ชื่อ

ชื่ออื่นที่พบได้ทั่วไปของ qanat ในภาษาอังกฤษ มีทั้ง kanat, khanat, kunut, kona, konait, ghanat, ghundat
Qanāh (قناة) เป็นคำภาษาอาหรับ หมายถึง "ช่องทาง" ในภาษาเปอร์เซียเรียกว่า kārīz (หรือ kārēz; كاريز) ซึ่งมาจากคำเดิม kāhrēz (كاهریز) ส่วน qanāt (قنات) ก็มีใช้ในภาษาเปอร์เซียอยู่เช่นกัน ชื่ออื่น ๆ ยังรวมถึง kahan (เปอร์เซีย: کهن), Kahn (บาโลจ), kahriz/kəhriz (อาเซอร์ไบจาน); khettara (โมร็อกโก); Galerías, minas or viajes de agua (สเปน); falaj (อาหรับ: فلج) (สหรัฐอาหรับอเมิเรตส์ และ โอมาน), foggara/fughara (แอฟริกาเหนือ) นอกจากนี้ยังมีใช้คำว่า kakuriz, chin-avulz และ mayun เช่นกัน
ฮ่องกงในโอลิมปิกฤดูร้อน 2008

| ฮ่องกง ในโอลิมปิกฤดูร้อน 2008 |
| --- | --- |

รหัสประเทศ: HKG
เอ็นโอซี: สหพันธ์กีฬาและคณะกรรมการโอลิมปิกฮ่องกง ประเทศจีน
เว็บไซต์: www.hkolympic.org (ในภาษาจีนและอังกฤษ)
ณ ปักกิ่ง, ประเทศจีน 8 สิงหาคม ค.ศ. 2008 (2008-08-08) – 24 สิงหาคม ค.ศ. 2008 (2008-08-24)
นักกีฬา: 34 คน  ใน 11 ชนิดกีฬา
ผู้เชิญธงชาติ (พิธีเปิด): Wong Kam-Po
ผู้เชิญธงชาติ (พิธีปิด): Lau Hiu Fung
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
เขตบริหารพิเศษฮ่องกง เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 สิงหาคม – 24 สิงหาคม พ.ศ. 2551
ฮ่องกงยังเป็นเจ้าภาพจัดการแข่งขันขี่ม้าที่สนามขี่ม้าฮ่องกงอีกด้วย
มิสแกรนด์นครพนม

| --- | --- |
ก่อตั้ง: พ.ศ. 2016
ประเภท: การประกวดความงาม
สํานักงานใหญ่: นครพนม
ที่ตั้ง:  ไทย
สมาชิก  : มิสแกรนด์ไทยแลนด์
ภาษาทางการ : ไทย
ผู้อำนวยการกองประกวด: นันทิช มานิตกุล
องค์กรแม่: มิสแกรนด์ไทยแลนด์
มิสแกรนด์นครพนม (อังกฤษ: Miss Grand Nakhon Phanom) เป็นการประกวดนางงามสำหรับหญิงระดับจังหวัดในจังหวัดนครพนมทางภาคอีสานของประเทศไทย​ จุดประสงค์เพื่อเข้าร่วมการประกวด​เป็นแบบอย่างที่ดีในสังคม​และเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ 
และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์
ผู้ดำรงตำแหน่งมิสแกรนด์นครพนมคนปัจจุบันคือ
เฌอลินณ์ ไกรอารยะพัทธ์
ผลงานการเข้ารอบ

Miss Grand​ Thailand อารยะ ศุภฤกษ์​ (2019)​
TOP​ 10/11 กมลวลัย ประจักษ์​ (2023)​
TOP​ 20 ชลิตตา วันภักดี​ (2018),นันทวรรณ พงษ์พิทักษ์​ (2020),ศศิชา ดวงเกษ (2024)​
สถิติเข้ารอบ​ 5 ครั้ง
รางวัล

ขวัญใจช่างภาพสื่อมวลชน อารยะ ศุภฤกษ์​ (2019)
นางงามรักแร้งาม อารยะ ศุภฤกษ์ (2019)​
ผลงานการประกวดระดับมิสแกรนด์ไทยแลนด์​ > มิสแกรนด์นครพนม

| ปี | ผู้ดำรงตำแหน่ง | ตำแหน่งในการประกวด | รางวัลพิเศษ |  |
| --- | --- | --- | --- | --- |
| 2025 | เฌอลินณ์ ไกรอารยะพัทธ์ | TBA |  TBA |  |

| 2024 | ศศิชา ดวงเกษ | TOP 20 |  |  |

| 2023 |  กมลวลัย ประจักษ์​ | Top​ 11​ (5th Runner-up) |  Thai Vietjet Alrport Fashion Look  Miss BEARBARRY CHOICE AWARD |  |
| 2022 | พนิดา เขื่อนจินดา | Unplaced |  |  |
2021: งดจัดการประกวด เนื่องจากสถานการณ์ไวรัสโควิด-19

| 2020​ | นันทวรรณ พงษ์พิทักษ์ | TOP​ 20 |  |  |

| 2019 | อารยะ ศุภฤกษ์​ | Miss Grand​ Thailand​ 2019 |  ขวัญใจช่างภาพสื่อมวลชน​  นางงามรักแร้งาม  รองอันดับ​ 2​ ขวัญใจ 5 จังหวัดชายแดนใต้ |  |

| 2018 | ชลิตตา วันภักดี | TOP​ 20 |  |  |
| 2017 | เอกนรี ทุมทอง | Unplaced |  |  |
| 2016 | ลลิตภัทร จันทร์โชติ​ |   Unplaced |  |  |
​
ท่อน้ำดีตัน

| ท่อน้ำดีตัน (Extrahepatic biliary atresia) |
| --- | --- |
ชื่ออื่น: Extrahepatic ductopenia

ภาพถ่ายจากการผ่าตัดผู้ป่วยที่มีท่อน้ำดีนอกตับตีบตัน
สาขาวิชา: กุมารศัลยศาสตร์
อาการ: ตัวเหลือง, อุจจาระสีซีด, ปัสสาวะสีเข้ม
ภาวะแทรกซ้อน: ตับแข็ง, ความดันพอร์ทัลสูง, ตับวาย
การรักษา: การผ่าตัด, การปลูกถ่ายตับ
ท่อน้ำดีตัน (อังกฤษ: Biliary atresia) เป็นภาวะของทารกแรกเกิดซึ่งพบไม่บ่อยนัก มีลักษณะคือท่อน้ำดีใหญ่ซึ่งระหว่างตับกับลำไส้เล็กนั้นตันหรือหายไป หากไม่ได้รับการวินิจฉัยทันท่วงทีจะทำให้เกิดภาวะตับแข็งได้ สาเหตุของภาวะนี้ยังไม่ทราบแน่ชัด การรักษาที่ได้ผลคือการผ่าตัดเชื่อมต่อทางเดินน้ำดีหรือการผ่าตัดเปลี่ยนตับ
การตรวจคัดกรองและระบาดวิทยา

นักวิจัยจำนวนมากให้ความสนใจในการประดิษฐ์ชุดตรวจคัดกรองสำหรับโรคท่อน้ำดีตีบตันแต่กำเนิดเนื่องจากการวินิจฉัยและรักษาได้ในระยะต้นๆ ของโรคมีความสำคัญมาก มีการทดลองใช้ Dry blood spots บน universal Guthrie screening card เพื่อตรวจหาความเข้มข้นของเกลือน้ำดีแต่ผลที่ได้ไม่มีความจำเพาะ
อาการและการวินิจฉัย

อาการแรกเริ่มของภาวะท่อน้ำดีตีบตันแต่กำเนิดคือการที่ทารกมีตัวเหลืองแต่กำเนิด ซึ่งปกติสามารถพบได้บ้าง มักปรากฏให้เห็นชัดในช่วงสัปดาห์แรกถึงสัปดาห์ที่หกหลังเกิด นอกจากตัวเหลืองแล้วอาการอื่นที่พบด้วยได้แก่ อุจจาระสีซีด ปัสสาวะสีเข้ม ท้องโต ตับโตคลำได้เป็นก้อนแข็ง (เป็นคนละอาการกับตับแข็ง) ทารกที่มีตัวเหลืองแต่กำเนิดที่ไม่สามารถบรรเทาอาการได้ด้วยการฉายแสงหรือการถ่ายเลือดจะต้องได้รับการตรวจหาสาเหตุ
ผู้ป่วยมักได้รับการตรวจหาระดับเอนไซม์ตับและมักพบว่ามีระดับผิดปกติอย่างมาก มีภาวะบิลิรูบินในเลือดสูง (conjugated hyperbilirubinemia) และเนื่องจากบิลิรูบินที่สูงนี้เป็นชนิด conjugated จึงไม่ทำให้เกิด kernicterus (อาการทางสมองจากภาวะตัวเหลือง) การตรวจด้วยคลื่นเสียงความถี่สูงหรือการสร้างภาพอื่นๆ สามารถให้การวินิจฉัยได้ การตรวจเพิ่มเติมอาจใช้การสแกนสารรังสีหรือการตรวจชิ้นเนื้อตับ
สาเหตุ

ภาวะนี้พบได้น้อยในทารกที่ตายคลอดหรือทารกคลอดก่อนกำหนด ซึ่งสนับสนุนสมมติฐานการเกิดโรคที่ว่าน่าจะเกิดในช่วงท้ายของการตั้งครรภ์ ในทางกลับกัน ทารกที่มีภาวะตับอักเสบไม่ทราบสาเหตุในทารกแรกเกิดซึ่งเป็นหนึ่งในการวินิจฉัยแยกโรคที่สำคัญนั้นมักเป็นทารกคลอดก่อนกำหนด ตัวเล็กกว่าปกติ หรือทั้งสองอย่าง
สาเหตุ > การติดเชื้อ

ยังไม่มีการค้นพบเชื้อที่ทำให้เกิดภาวะท่อน้ำดีตีบตันแต่กำเนิดแน่ชัด แม้จะมีการศึกษาถึงบทบาทของเชื้อก่อโรคในการทำให้เกิดภาวะนี้อย่างละเอียดแล้วก็ตาม
Fischler และคณะ รายงานการพบการติดเชื้อ CMV ถึง 25% ในทารกที่มีภาวะนี้ไว้ในการศึกษาด้วยวิธีการทางวิทยาเซรุ่มด้วย IgM มีการศึกษาซ้ำโดย Chang และคณะ ได้ผลเป็นที่น่าสนใจว่าพบการติดเชื้อ CMV ในภาวะตับอักเสบไม่ทราบสาเหตุในทารกแรกเกิดมากยิ่งกว่าที่พบในภาวะท่อน้ำดีตีบตันแต่กำเนิด เป็นการสนับสนุนแนวคิดที่ว่าทั้งสองโรคเป็นผลสุดท้ายของพยาธิสรีรวิทยาเดียวกัน ซึ่ง Landing เป็นผู้แรกที่ใช้คำเรียกว่ากลุ่มโรคท่อน้ำดีอุดตันในเด็ก (Infantile obstructive cholangiopathy)
การศึกษาเกี่ยวกับ Reovirus type 3 ยังให้ผลเป็นที่ขัดแย้งกันอยู่ Wilson และคณะระบุไว้ในการศึกษาหนึ่งว่าไวรัสนี้สร้างความเสียหายแก่ท่อน้ำดีและเซลล์ตับของหนู ในขณะที่อีกการศึกษาหนึ่งโดย Steele และคณะ ไม่สามารถแสดงให้เห็นว่ามีการติดเชื้อในทารกที่มีภาวะน้ำดีคั่งได้
มีการศึกษาถึงบทบาทของ Rotavirus กลุ่ม A, B และ C และไวรัสตับอักเสบ A, B และ C แล้ว แต่ยังไม่ปรากฏว่ามีความสัมพันธ์กับภาวะนี้
สาเหตุ > ปัจจัยทางพันธุกรรม

การที่มีภาวะท่อน้ำดีตีบตันแต่กำเนิด การที่ภาวะนี้พบร่วมกับความผิดปกติทางระบบทางเดินอาหารและหัวใจได้บ่อยครั้ง ทำให้มีความเป็นไปได้ที่ภาวะนี้จะมีสาเหตุทางพันธุกรรม มีการศึกษาพบการกลายพันธุ์ของพันธุกรรมตำแหน่งจำเพาะในหนูที่มีอวัยวะภายในผิดปกติและมีหัวใจผิดปกติ ซึ่งความผิดปกติลักษณะนี้ใกล้เคียงกับที่พบร่วมกับภาวะท่อน้ำดีตีบตันแต่กำเนิด
มีความผิดปกติทางพันธุกรรมหลายอย่าง เช่น การหลุดหายของยีน c-jun ของหนู (proto-oncogene transcription factor) และการกลายพันธุ์ของ homeobox transcription factor gene ที่มีความสัมพันธ์กับความผิดปกติของตับและม้าม อย่างไรก็ดียังไม่มีการค้นพบความสัมพันธ์โดยตรงกับภาวะท่อน้ำดีตีบตันแต่กำเนิดแต่อย่างใด
สาเหตุ > สาเหตุอื่น

ความผิดปกติในการสังเคราะห์น้ำดีเป็นหนึ่งในการวินิจฉัยแยกโรคของภาวะท่อน้ำดีตีบตันแต่กำเนิด ซึ่งที่จริงแล้วน้ำดีนี้แทบจะเป็นสาเหตุแน่ชัดของความเสียหายของเซลล์ตับและเซลล์ท่อน้ำดีในทารกที่มีภาวะนี้ ถึงแม้ความผิดปกติทางเมแทบอลิซึมของน้ำดีอาจทำให้ความเสียหายต่อตับเกิดได้เร็วขึ้นก็ตาม ยังไม่มีการค้นพบบทบาทโดยตรงของความผิดปกติของน้ำดีที่จะทำให้เกิดภาวะท่อน้ำดีตีบตันแต่กำเนิดได้
นักวิจัยหลายคนได้ศึกษาเกี่ยวกับผลที่คาดว่าจะมีของสารที่ทำให้เกิดโรค รวมถึงสารก่อวิรูป  (teratogen) และปัจจัยทางระบบภูมิคุ้มกัน แต่ก็ยังไม่พบหลักฐานของการมีความสัมพันธ์กันโดยตรงเช่นกัน
การรักษา > การรักษาทางอายุรศาสตร์

ไม่มีการรักษาทางอายุรศาสตร์เบื้องต้นที่จำเป็นต่อผู้ป่วยท่อน้ำดีอุดตันแต่กำเนิด หน้าที่ของกุมารแพทย์ผู้ทำการรักษาคือการให้การวินิจฉัย
เมื่อสงสัยว่าผู้ป่วยจะมีท่อน้ำดีอุดตันแต่กำเนิด การผ่าตัดเป็นวิธีการเดียวสำหรับการวินิจฉัย (การฉีดสีเข้าท่อน้ำดีระหว่างผ่าตัด) และการรักษา (การผ่าตัดต่อท่อน้ำดีกับลำไส้แบบ Kasai)
การรักษา > การรักษาทางศัลยศาสตร์

หลังจากประเมินสาเหตุอื่นๆ ที่ทำให้เกิดภาวะน้ำดีคั่งในทารกแรกเกิดหมดแล้ว ผู้ป่วยจะได้รับการฉีดสีเข้าท่อน้ำดีระหว่างผ่าตัดเพื่อยืนยันการวินิจฉัยภาวะท่อน้ำดีนอกตับตีบตันแต่กำเนิด
ศัลยแพทย์จะเป็นผู้ประเมินลักษณะโรคของผู้ป่วยอีกครั้งระหว่างการผ่าตัดเพื่อเลือกวิธีรักษาที่เหมาะสม วิธีหนึ่งที่ใช้บ่อยคือการผ่าตัดต่อท่อน้ำดีกับลำไส้แบบ Kasai เพื่อให้น้ำดีสามารถไหลลงลำไส้ได้โดยตรง
การรักษา > โภชนาการ

ในช่วงที่กำลังรับการประเมินเพื่อวินิจฉัยนั้น อาหารของผู้ป่วยให้เป็นอาหารปกติ
แนะนำให้ทารกกินนมแม่หลังผ่าตัดหากเป็นไปได้ เนื่องจากในนมแม่มีเอนไซม์ไลเปสและเกลือน้ำดีที่จะช่วยในการย่อยไขมัน ทางทฤษฎีแล้วนมแม่อาจมีส่วนช่วงป้องกันโรคท่อน้ำดีอักเสบซึ่งเป็นภาวะแทรกซ้อนที่พบบ่อยหลังการผ่าตัดต่อท่อน้ำดีกับลำไส้โดยยับยั้งการเจริญเติบโตของเชื้อแบคทีเรียท้องถิ่นชนิดแกรมลบและชนิดไม่ใช้ออกซิเจน แม้จะยังไม่มีข้อมูลยืนยัน
พยากรณ์โรค

ข้อมูลว่าด้วยผลการรักษามีความแตกต่างกันไปในแต่ละแหล่งทั่วโลก ผลสำเร็จของการผ่าตัดต่อท่อน้ำดีกับลำไส้เล็กแบบ Kasai เพื่อให้มีน้ำดีไหลได้อยู่ที่ร้อยละ 60-80 เป็นที่ชัดเจนแล้วว่าปัจจัยสำคัญที่สุดที่จะส่งผลต่อผลผารรักษาคืออายุของผู้ป่วยที่ได้รับการผ่าตัด ข้อมูลจากหลายศูนย์รายงานว่าควรผ่าตัดผู้ป่วยก่อนอายุได้ 3 เดือน และมีข้อมูลว่ามีความจำเป็นต้องผ่าตัดเปลี่ยนตับน้อยลงอย่างมีนัยสำคัญหากได้รับการผ่าตัดต่อท่อน้ำดีกับลำไส้เล็กก่อนอายุได้ 10 สัปดาห์ ในช่วงหลังผ่าตัดการลดลงของระดับบิลิรูบินในซีรัมมีความสัมพันธ์โดยตรงกับการมีพยากรณ์โรคที่ดี
ผู้ป่วย 3 ลักษณะต่อไปนี้ควรได้รับการพิจารณารับการผ่าตัดซ้ำ
ผู้ป่วยที่มีตัวเหลืองอีกครั้งหลังจากช่วงหายตัวเหลืองระยะแรกหลังการผ่าตัด
ผู้ป่วยที่มีลักษณะทางมิญชวิทยาของท่อน้ำดีที่ดีในช่วงแรกของการผ่าตัดแต่ไม่สามารถมีน้ำดีไหลได้
ผู้ป่วยที่ได้รับการผ่าตัดที่ไม่ดีเพียงพอ